La seu d’El Piló acull el lliurament dels Premis Vicente Alonso Curats
2025-07-24

En la recta final de la setmana fallera, la seu de l’Entitat Cultural Valenciana “El Piló” de Burjassot acollirà el lliurament dels Premis Vicente Alonso Curats que, cada any, lliura la família del faller als monuments infantils més destacats del municipi. Serà el divendres 17 de març a les 13 hores.

Faller de pro i amant de tot el relacionat amb el món de les Falles, Vicente continua deixant la seua empremta a Burjassot gràcies a la seua família que lliura els premis en el seu nom i, enguany, ho farà en la seu d’El Piló. De fet, la seua mare, Rosa Curats Sáez, va rebre el passat any la insígnia de plata de la Ciutat de Burjassot, que va arreplegar durant la signatura de les Falleres Majors en el Llibre d’Honor de l’Ajuntament.

Després del lliurament de premis, se servirà un vi d’honor al qual estan convidats tots els presents en la seu de l’entitat valenciana.